Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6985

5. Hibrid légtérellenőrzési eljárások ACAS II használata 5.1 Áttekintés 5.1.1 A hibrid légtérellenőrzés olyan eljárás, amelyet az ACAS a kiterjesztett squitteren keresztül rendelkezésre álló passzív helyzet információk előnyeinek kihasználására alkalmaz. A hibrid légtérellenőrzést felhasználva az ACAS érvényesíti a kiterjesztett squitter által közvetlen aktív távolságméréssel szolgáltatott helyzetet. A kezdeti érvényesítést a nyomvonal indításnál végzik. Újraérvényesítést 10 másodpercenként egyszer végeznek, ha a megközelítő légijármű majdnem veszélyeztetővé válik magasság vagy távolság szerint. Végül rendszeres, másodpercenként-egyszer értékű aktív felderítést végeznek a megközelítő légijárműveken, amelyek majdnem-veszélyeztetővé válnak mind magasság, mind távolság szerint. Ilyen módon passzív felderítést (egyszer érvényesített) használnak nem-veszélyeztető megközelítő légijárművekkel szemben, így csökkentve az ACAS lekérdezési gyakoriságot. Aktív felderítést használnak akkor, amikor egy közelítő légijármű majdnem veszélyeztetővé válik, hogy megőrizze az ACAS, mint független biztonsági figyelő rendszer, függetlenségét. A hibrid ellenőrzési algoritmus blokk diagramját az A-11 ábra mutatja be. 5.1.2 A kiterjesztett squitter helyzet jelentésben jelentett magasság az S-módú válaszjeladón belül ugyanazon forrásból táplálkozik, mint amit az ACAS lekérdezésre adott válaszban jelentett magasság szolgáltatásához használnak. A kiterjesztett squitter helyzet jelentésben jelentett magasságot ezért egy aktív felderítés alatt álló nyomvonal magasságának felfrissítésére is lehet használni abban az esetben, amikor a válaszjeladó nem válaszol az aktív lekérdezésekre. 5.2 Hibrid felderítési berendezés jellemzői 5.2.1 KEZDETI ÉRVÉNYESÍTÉS 5.2.1.1 Passzív nyomvonalat egy 24-bites címzésű kiterjesztett squitter vétele indít el, amely nincsen a nyomvonal fájlban és nem is kapcsolódik felderítés alatt álló nyomvonallal. Ez utóbbi eset akkor fordulhat elő, ha az aktív nyomvonalat létrehozott rövid squittert helyzet jelentéseket tartalmazó kiterjesztett squitter előtt veszik. 5.2.1.2 Az ACAS a kiterjesztett squitter adatbegyűjtést ugyanazon a módon kezeli, mint a rövid squitter adatbegyűjtést. Az igényelt squitter vétele után az ACAS MTL-nél (ugyanazon számút, mint amely a rövid squitterekre van előírva a 3. fejezet, 3.1.2.8.5 pontban), kísérletet tesznek aktív felderítésre előírt számú időpontokban. Sikeres válasz nyomvonal adatbegyűjtésekhez vezet. Sikertelen kísérlet az adatbegyűjtés félretevéséhez vezet ennél a légijármű címzésnél, mivel az ADS adatokat nem lehet érvényesíteni. Kiterjesztett squitterek vételének folytatása egy rákövetkező adatbegyűjtési kísérlethez vezet. 5.2.1.3 Kiterjesztett squitter információkat szolgáltató légijármű esetében egy sikeres adatbegyűjtési válasz alkalmat szolgáltat az információk érvényesítésére. De bármelyik esetben (rövid vagy hosszú squitter), ugyanazok a nyomvonal adatbegyűjtésre vonatkozó kritériumok következnek, a korrelációban lévő megkövetelt squitterek számának, és a végrehajtott lekérdezési kísérletek számának fogalmában kifejezve. 5.2.1.4 Kezdeti ADS információ érvényesítést végeznek passzív nyomvonal indításnál annak megállapítására, hogy a nyomvonal fenntartható-e passzív adatokon. Aktív légtérellenőrzést mérést végeznek egy rövid címzett lekérdezés felhasználásával, amely egy ACAS keresztkapcsolat utasítást hordoz a 05{HEX} regiszter tartalmának szolgáltatására (kiterjesztett squitter repülés közbeni helyzet) a válaszban. A válasz erre a lekérdezésre a légijármű sebesség képességét és a jelentett barometrikus magasságot is szolgáltatja az ADS-B repülés közbeni helyzet jelentésen kívül. A saját és megközelítő légijármű jelentett helyzetéből számított viszonylagos távolságot és irányszöget összehasonlítják az aktív lekérdezésből nyert magassággal. Ha a jelentett információk nem egyeznek meg a 4. fejezet 4.5.1.3.2 pontban ajánlott határokon belül az aktív lekérdezés által nyert távolsággal, irányszöggel vagy magassággal, a nyomvonalat aktív nyomvonalnak nyilvánítják és a jövőbeni kiterjesztett squittereket az ACAS elhanyagolja. 5.2.2 ÚJRAÉRVÉNYESÍTÉS ÉS FIGYELÉS Ha egy relatív magasság < 10000 láb feltételt kielégítő légijárműnél a következő feltételek teljesülnek: (A megközelítő légijármű magasságkülönbsége < 3000 láb VAGY függőleges TAU 3000 lábra < 60 másodperc) VAGY (Távolság különbség < 3 NM VAGY távolság TAU 3 NM-re < 60 másodperc) egy aktív lekérdezést végeznek minden 10 másodpercben, hogy folyamatosan újraérvényesítsék és figyeljék a helyzet jelentéseket. Bármely észlelt különbség azt eredményezi, hogy a légijárművet aktív nyomvonalnak nyilvánítsák. 5.2.3 AKTÍV FELDERÍTÉS 5.2.3.1 Ha egy relatív magasság < 10000 láb feltételt kielégítő légijárműnél, a következő feltételek teljesülnek: (A megközelítő légijármű magasság különbsége < 3000 láb VAGY függőleges TAU 3000 lábra < 60 másodperc) VAGY (Távolság különbség < 3 NM VAGY távolság TAU 3 NM-re < 60 másodperc) a légijárművet aktív nyomvonalnak nyilvánítják, és másodpercenként egyszer aktív távolságmérések alapján frissítik. 5.2.4 VESZÉLYEZTETŐ LÉGIJÁRMŰ ÉRTÉKELÉSÉNEK BEJELENTÉSE Ha a megközelítő légijárművet veszélyeztetőnek, vagy potenciális veszélyeztetőnek nyilvánítanak, az aktív távolságmérés folytatódik.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes